bluuebunny/crossref_metadata_2025 huggingface dataset:
PET/MR in recurrent glioblastoma patients treated with regorafenib: [18F]FET and DWI-ADC for response assessment and survival prediction
Authors: Lombardi Giuseppe , Spimpolo Alessandro , Berti Sara , Campi Cristina , Anglani Maria Giulia , Simeone Rossella , Evangelista Laura , Causin Francesco , Zorzi Giovanni , Gorgoni Giancarlo , Caccese Mario , Padovan Marta , Zagonel Vittorina , Cecchin Diego
Published: November 2021

Objective:

The use of regorafenib in recurrent glioblastoma patients has been recently approved by the Italian Medicines Agency (AIFA) and added to the National Comprehensive Cancer Network (NCCN) 2020 guidelines as a preferred regimen. Given its complex effects at the molecular level, the most appropriate imaging tools to assess early response to treatment is still a matter of debate. Diffusion-weighted imaging and O-(2-18F-fluoroethyl)-L-tyrosine positron emission tomography ([18F]FET PET) are promising methodologies providing additional information to the currently used RANO criteria. The aim of this study was to evaluate the variations in diffusion-weighted imaging/apparent diffusion coefficient (ADC) and [18F]FET PET-derived parameters in patients who underwent PET/MR at both baseline and after starting regorafenib.

Methods:

We retrospectively reviewed 16 consecutive GBM patients who underwent [18F]FET PET/MR before and after two cycles of regorafenib. Patients were sorted into stable (SD) or progressive disease (PD) categories in accordance with RANO criteria. We were also able to analyze four SD patients who underwent a third PET/MR after another four cycles of regorafenib. [18F]FET uptake greater than 1.6 times the mean background activity was used to define an area to be superimposed on an ADC map at baseline and after treatment. Several metrics were then derived and compared. Log-rank test was applied for overall survival analysis.

Results:

Percentage difference in FET volumes correlates with the corresponding percentage difference in ADC (R = 0.54). Patients with a twofold increase in FET after regorafenib showed a significantly higher increase in ADC pathological volume than the remaining subjects (p = 0.0023). Kaplan–Meier analysis, performed to compare the performance in overall survival prediction, revealed that the percentage variations of FET- and ADC-derived metrics performed at least as well as RANO criteria (p = 0.02, p = 0.024 and p = 0.04 respectively) and in some cases even better. TBR Max and TBR mean are not able to accurately predict overall survival.

Conclusion

In recurrent glioblastoma patients treated with regorafenib, [18F]FET and ADC metrics, are able to predict overall survival and being obtained from completely different measures as compared to RANO, could serve as semi-quantitative independent biomarkers of response to treatment.

Advances in knowledge

Simultaneous evaluation of [18F]FET and ADC metrics using PET/MR allows an early and reliable identification of response to treatment and predict overall survival.
Volumetric and dosimetric impact of post-surgical MRI-guided radiotherapy for glioblastoma: A pilot study
Authors: Tyyger Marcus , Bhaumik Suchandana , Nix Michael , Currie Stuart , Nallathambi Chandran , Speight Richard , Al-Qaisieh Bashar , Murray Louise
Published: November 2021

Objectives:

Glioblastoma (GBM) radiotherapy (RT) target delineation requires MRI, ideally concurrent with CT simulation (pre-RT MRI). Due to limited MRI availability, <72 h post-surgery MRI is commonly used instead. Whilst previous investigations assessed volumetric differences between post-surgical and pre-RT delineations, dosimetric impact remains unknown. We quantify volumetric and dosimetric impact of using post-surgical MRI for GBM target delineation.

Methods:

Gross tumour volumes (GTVs) for five GBM patients receiving chemo-RT with post-surgical and pre-RT MRIs were delineated by three independent observers. Planning target volumes (PTVs) and RT plans were generated for each GTV. Volumetric and dosimetric differences were assessed through: absolute volumes, volume-distance histograms and dose-volume histogram statistics.

Results:

Post-surgical MRI delineations had significantly (p < 0.05) larger GTV and PTV volumes (median 16.7 and 64.4 cm3, respectively). Post-surgical RT plans, applied to pre-RT delineations, had significantly decreased (p < 0.01) median PTV doses (ΔD99% = −8.1 Gy and ΔD95% = −2.0 Gy). Median organ-at-risk (OAR) dose increases (brainstem ΔD5% =+0.8, normal brain mean dose =+2.9 and normal brain ΔD10% = 5.3 Gy) were observed.

Conclusion:

Post-surgical MRI delineation significantly impacted RT planning, with larger normal-appearing tissue volumes irradiated and increased OAR doses, despite a reduced coverage of the pre-RT defined target.

Advances in knowledge:

We believe this is the first investigation assessing the dosimetric impact of using post-surgical MRI for GBM target delineation. It highlights the potential of significantly degraded RT plans, showing the clinical need for dedicated MRI for GBM RT.
Θέατρο και οικονομία
Authors: Λοτσάρη Ελένη
Published: November 2021

Ο κύριος σκοπός της παρούσας διδακτορικής διατριβής είναι η ανάδειξη της οικονομικής και κοινωνικής πραγματικότητας στην Ελλάδα του 19ου αιώνα και συγκεκριμένα της επιδίωξης του άκοπου πλουτισμού της ελληνικής κοινωνίας, μέσα από τη δραματουργία της περιόδου 1830-1914. Συγκεκριμένα, μέσα από τα εννέα κεφάλαια της διατριβής επιχειρείται μια ανάλυση των φαινομένων του άκοπου πλουτισμού μέσω οικονομικής απάτης, νόμιμης και παράτυπης κερδοσκοπίας (χρηματιστηρίου-τοκογλυφίας), εύρεσης θησαυρού, λήψης χρηματικής δωρεάς, λαχείου, κληρονομιάς και προικοθηρίας, καθώς και η σύνδεσή τους με τη δραματουργική παραγωγή της εποχής. Από την μελέτη και ανάλυση των φαινομένων του άκοπου πλουτισμού της υπό εξέταση εποχής, σε συνάρτηση με το corpus των θεατρικών έργων, διαπιστώθηκε ότι στη συντριπτική πλειοψηφία των έργων, ο άκοπος πλουτισμός όχι μόνον καταδικάζεται, αλλά συχνά αφορίζεται και δαιμονοποιείται· ταυτόχρονα όμως τα έργα αναδεικνύουν και τη σημασία του πλουτισμού μέσω του μόχθου και της σκληρής εργασίας. Όπως δείξαμε, αυτός ο καθολικός αφορισμός του άκοπου πλουτισμού και η ανάδειξη της αξίας της εργασίας δεν σκιαγραφούν μόνον τα συντηρητικά ήθη της εποχής, αλλά επιπλέον εκφράζουν τη διάχυτη αγωνία για τους ραγδαία εξελισσόμενους κοινωνικούς μετασχηματισμούς. Μέσα σε αυτό το πλαίσιο, η πρωτότυπη ελληνική δραματουργία της εποχής, αλλά ως ένα βαθμό και η ξένη δραματουργία που μεταφράστηκε και παραφράστηκε για να ταιριάζει στις ανάγκες της ελληνικής σκηνής αντικατοπτρίζουν, μέσα από τις συμβάσεις της τέχνης, την οικονομική, κοινωνική και πολιτική πραγματικότητα, ενώ ταυτόχρονα αναδεικνύουν και τις κοινωνικές διαμάχες γύρω από τη δημιουργία της ελληνικής αστικής τάξης.
Innovative customer behavior forecasting framework for subscription-based organizations
Authors: Κατελάρης Λεωνίδας
Published: November 2021

Συνδρομητικοί οργανισμοί όπως εταιρίες λογισμικού, τηλεπικοινωνιακοί οργανισμοί, συνδρομητικές πλατφόρμες τηλεόρασης, οργανισμοί παροχής ηλεκτρικής ενέργειας και άλλοι, βρίσκονται σε μία διαρκή αναζήτηση τρόπων διατήρησης και αύξησης του πελατολογίου και του τζίρου τους καθώς αυτά αποτελούν θέματα ζωτικής σημασίας για τη βιωσιμότητα και την ανάπτυξη τους. Η παρούσα διπλωματική διατριβή εστιάζει στη μελέτη της απώλειας πελατών (customer churn) συνδρομητικών οργανισμών και στη δημιουργία ενός πλαισίου(framework) που μπορεί να χρησιμοποιηθεί ως εργαλείο λήψης αποφάσεων γιατη μείωση της απώλειας και την αύξηση της αποτελεσματικότητας. Η απώλεια πελατών έχει αναδειχθεί σε μέιζον ζήτημα για τους συνδρομητικούς οργανισμούς, καθώς έχει αρνητικό αντίκτυπο στην αγορά ενώ παράλληλα επηρεάζει την ανάπτυξη και την κερδοφορία τους. Η μη κατανόηση της απώλειας αυτής μπορεί να μετατραπεί σε συστηματική και να απειλήσει την ύπαρξη του ιδίου του οργανισμού. Για το λόγο αυτό, αρκετοί πάροχοι συνδρομητικών υπηρεσιών έχουν επενδύσει σημαντικούς πόρους (π.χ., οικονομικούς, ανθρώπινο δυναμικό) στην αναζήτηση λύσεων για την αντιμετώπιση του εν λόγω προβλήματος. Το φαινόμενο αυτό έχει προσελκύσει το ενδιαφέρον πληθώρας ερευνητών, από τον ακαδημαικό και επιχειρηματικό κόσμο, που αποσκοπούν στη καλύτερη κατανόηση και βελτίωση της πρόβλεψης της πιθανής απώλειας πελατών με σκοπότην εγκαίρη αντιμετώπιση και πρόληψη της.
Ολοκλήρωση συμμετοχικών μεθόδων σε διαδικτυακό σύστημα υποστήριξης αποφάσεων για τη διαχείριση προβλημάτων χωρικού και αναπτυξιακού σχεδιασμού
Authors: Σωμαράκης Γεώργιος
Published: November 2021

Τις τελευταίες δεκαετίες καταγράφεται μια σημαντική στροφή των Κέντρων Λήψης Αποφάσεων (ΚΛΑ) προς τη διεύρυνση της συμμετοχής του κοινού και άλλων ομάδων συμμετεχόντων στις διαδικασίες λήψης αποφάσεων. Ταυτόχρονα, σημαντικές αλλαγές σημειώνονται στα ζητήματα του Χωρικού και Αναπτυξιακού Σχεδιασμού (ΧΑΣ), όπου η συμμετοχή στη διαδικασία λήψης αποφάσεων αποκτά καθοριστικό ρόλο και δίνει τη δυνατότητα ολοκλήρωσης της επιστημονικής με την εμπειρική γνώση για τη διαμόρφωση αποτελεσματικότερων πολιτικών μέσα στο εκάστοτε ισχύον θεσμικό πλαίσιο με όρους βιωσιμότητας και ανθεκτικότητας. Ωστόσο, η συμμετοχική προσέγγιση του ΧΑΣ, παρά τη θεσμοθέτησή της σε διαφορετικά πεδία λήψης απόφασης αλλά και τη σταδιακή κατανόηση της χρησιμότητάς της, δεν έχει ακόμα την αναμενόμενη εξέλιξη σε πρακτικό επίπεδο. Ανάμεσα στους διάφορους παράγοντες, που επιβραδύνουν την πορεία μετάβασης σε αυτό το νέο υπόδειγμα σχεδιαστικών διαδικασιών, εντοπίζεται το σημαντικό έλλειμμα στη θεωρητική γνώση και τα μεθοδολογικά εργαλεία, που καθιστούν τη συμμετοχή μία ουσιαστική και δομημένη διαδικασία. Το έλλειμμα αυτό δυσχεραίνει την επιλογή των πλέον κατάλληλων συμμετοχικών μεθόδων ανάλογα με το σχεδιαστικό πρόβλημα που έχει τεθεί και την αποτελεσματική χρήση αυτών για τη διαχείριση του εκάστοτε σχεδιαστικού προβλήματος. Η παρούσα διατριβή αποσκοπεί να καλύψει αυτό το έλλειμμα, προσφέροντας στα ΚΛΑ και τους ειδικούς του ΧΑΣ ένα διαδικτυακό Σύστημα Υποστήριξης Αποφάσεων με την ονομασία Διαδικτυακή Εργαλειοθήκη Συμμετοχικού Σχεδιασμού (ΔΕΣ2), για την υποστήριξη επιλογών σχετικών με ζητήματα που ανακύπτουν στο πλαίσιο της υλοποίησης συμμετοχικών διαδικασιών. Μεταξύ των λειτουργιών που παρέχει η ΔΕΣ2, το Σύστημα Επιλογής Κατάλληλων Εργαλείων Συμμετοχής (ΣΕΚΕΣ) έχει καταλυτικό ρόλο, διευκολύνοντας τους πιθανούς διοργανωτές συμμετοχικών διαδικασιών στη δόμηση των σχετικών μεθοδολογιών. Για την ανάπτυξη του ΣΕΚΕΣ και της ΔΕΣ2, προηγήθηκε ο καθορισμός των ερευνητικών στοιχείων και της σχετικής μεθοδολογίας, η ανάλυση του θεωρητικού πλαισίου του επιστημονικού πεδίου, η διερεύνηση των παραγόντων που δύναται να επηρεάσουν την επιλογή των κατάλληλων εργαλείων συμμετοχής σε διάφορα σχεδιαστικά προβλήματα, η ανάλυση των σημαντικότερων και συχνότερα χρησιμοποιούμενων συμμετοχικών μεθόδων, η δόμηση βάσης γνώσης με τα χαρακτηριστικά αυτών των μεθόδων και η ανάπτυξη της διαδικασίας επιλογής των κατάλληλων μεθόδων.
Η ιστορία της Αναισθησιολογίας και της Χειρουργικής τον 19ο και τον 20ο αιώνα
Authors: Χριστοπούλου Αμαλία
Published: November 2021

Η Ιπποκρατική Ιατρική και η Χειρουργική συνέχιζαν να κυριαρχούν στην Ελλάδα τον 19ο αιώνα. Ήταν η εποχή που συντελούνταν σημαντικές αλλαγές στην Ιατρική. Στις 10/4/1847 χορηγήθηκε η πρώτη αναισθησία με αιθέρα στην Ελλάδα και λίγους μήνες αργότερα με χλωροφόρμιο. Ο εξοπλισμός για τη χορήγηση της αναισθησίας και η αναζήτηση νέων αναισθητικών με καλύτερες ιδιότητες για την εισαγωγή στην αναισθησία απασχόλησαν ιδιαίτερα την ιατρική κοινότητα τα επόμενα χρόνια. Όμως, η ελλιπής προσέλευση των ασθενών στα Νοσοκομεία, η έλλειψη χειρουργικών εργαλείων και εμπειρίας, η άγνοια, ο φόβος από τη «νάρκωση» και οι θάνατοι από την αναισθησία, λειτούργησαν, σε ό,τι αφορά την εξέλιξη της χειρουργικής, ανασταλτικά τις επόμενες δεκαετίες και ο αριθμός των χειρουργικών επεμβάσεων που πραγματοποιούνταν, παρέμενε μικρός. Ωστόσο, οι εμπειρίες αναισθησίας με αιθέρα και χλωροφόρμιο συσσωρεύονταν και, μετά την εισαγωγή της αντισηψίας, ο ορίζοντας της Χειρουργικής επεκτάθηκε σταδιακά σε σοβαρότερες και βαρύτερες επεμβάσεις στην δεκαετία του 1880 και τέθηκαν οι βάσεις στην σύγχρονη χειρουργική. Παράλληλα, ανακαλύφθηκε η τοπική αναισθησία με κοκαΐνη. Τον 20ο αιώνα εφαρμόστηκε η υπαραχνοειδής αναισθησία με κοκαΐνη και εισάχθηκαν νέα τοπικά αναισθητικά. Η χειρουργική επεκτάθηκε σε επιπλέον ενδοκοιλιακές, αγγειοχειρουργικές και η θωρακοχειρουργικές επεμβάσεις, όπως επίσης σε επεμβάσεις στην σπονδυλική στήλη, ενώ η Ορθοπεδική, η Αγγειοχειρουργική και η ΩΡΛ αποτέλεσαν νέες ειδικότητες. Η τεχνολογική πρόοδος που ακολούθησε μετά τον 2ο παγκόσμιο πόλεμο, η καθιέρωση της αναισθησιολογίας ως ξεχωριστή ειδικότητα και η ανακάλυψη των αντιβιωτικών έδωσε περαιτέρω ώθηση στην Χειρουργική, στην Νευροχειρουργική και στην Καρδιοχειρουργική.
Μοριακοί μηχανισμοί του VEGF στην αγγειοποίηση και εφαρμογές στην αναγεννητική ιατρική
Authors: Μάρκου Μαρία
Published: November 2021

H Αναγεννητική Ιατρική αναπτύσσει κυτταρικές θεραπείες χρησιμοποιώντας την αναγεννητική ικανότητα των ανθρώπινων εμβρυϊκών βλαστικών κυττάρων (hESC) και των επαναπρογραμματισμένων ισοδυνάμων τους (hiPSC). Αυτό το επιτυγχάνει με τη βοήθεια της μηχανικής ιστών δημιουργώντας βέλτιστα μικροπεριβάλλοντα για την ανάπτυξη και διαφοροποίηση των βλαστικών κυττάρων και τη δημιουργία εμφυτεύσιμων ιστικών κατασκευών με τη σωστή χωροταξική οργάνωση. Η διαθεσιμότητα αιμοφόρων αγγείων αποτελεί μια σημαντική απαίτηση για τη βιωσιμότητα και τη λειτουργία της εμφυτεύσιμης ιστικής κατασκευής υποστηρίζοντας την in vivo ανάπτυξής της. Η αναγέννηση ιστού άνω των 100-200μm υπερβαίνει την ικανότητα παροχής θρεπτικών ουσιών και απομάκρυνσης απορριμμάτων με διάχυση και απαιτεί τη δημιουργία αγγειακού δικτύου. Δυστυχώς, όμως, η αγγείωση του εμφυτεύματος από τον ξενιστή είναι μια αργή διαδικασία που οδηγεί σε χαμηλή βιωσιμότητά του. Έτσι, υπάρχει μεγάλο ενδιαφέρον για την ανάπτυξη πρωτοκόλλων διαφοροποίσης των hESC σε αγγειακά κύτταρα με στόχο τη δημιουργία αγγειωμένων κατασκευών, ώστε να μειωθεί ο χρόνος που απαιτείται για την αγγείωση του εμφυτεύματος, προάγοντας την επιβίωση του. Αρχικά χρησιμοποιήσαμε ένα πρωτόκολλο διαφοροποίησης των hESC σε EPC (Endothelial Progenitor Cells) [234], όπου στο πρώτο στάδιο γίνεται επαγωγή προς μεσόδερμα και στο δεύτερο, το οποίο εξαρτάται αποκλειστικά από τη δράση του VEGF, γίνεται η δέσμευση προς EPC. Στα πλαίσια αυτά, αναγνωρίσαμε και ταυτοποιήσαμε τον μεσοδερματικό υποπληθυσμό που είναι στόχος του VEGF και οδηγεί στη δημιουργία των EPC. Επίσης, για το σκοπό αυτό, αναπτύξαμε μια απλή, αποτελεσματική και ταχεία in vitro προσέγγιση, όπου απουσία τροφοδοτικών κυττάρων και σε χαμηλή περιεκτικότητα ορού, προκαλέσαμε τη διαφοροποίηση των ανθρώπινων πολυδύναμων βλαστικών κυττάρων-hPSC (hESC και hiPSC) σε διακριτούς πληθυσμούς SMC (συσταλτικά και συνθετικά hPSC-SMC). Οι πληθυσμοί αυτοί χαρακτηρίστηκαν εκτενώς ως προς το φαινότυπό τους (έκφραση των δεικτών CD44, CD73, CD105, NG2, PDGFRβ και των συσταλτικών πρωτεϊνών) και τις λειτουργίες τους ως hPSC-SMC. Ήταν φαινοτυπικά και λειτουργικά σταθεροί για τουλάχιστον 8 γεννεές και μπορούσαν να ενσωματωθούν, να σταθεροποιήσουν και να αναστείλλουν την υποστροφή του αγγειακόυ δικτύου, κατά τη συγκαλλιέργια με EC in vitro. Στη συνέχεια, χρησιμοποιώντας ένα σύστημα με βάση τη μεθυλοκυτταρίνη, δημιουργήσαμε 3D σφαιροειδή αποτελούμενα από EC/hPSC-SMC (αγγειακά οργανοειδή), τα οποία χαρακτηρίστηκαν εκτενώς φαινοτυπικά. Επιπλέον, τα αγγειακά οργανοειδή λειτούργησαν ως σημεία εκκίνησης εκβλαστήσεων τριχοειδών in vitro, ενώ η εμφύτευσή τους in vivo οδήγησε στην ταχεία δημιουργία ενός σύνθετου λειτουργικού αγγειακού δικτύου. Τέλος, διερευνήσαμε το αγγειογενετικό δυναμικό αυτών των αγγειακών οργανοειδών κατά την ενσωμάτωσή τους σε υδρογέλες αποτελούμενες από καθορισμένα συστατικά της εξωκυττάριας ουσίας (κολλαγόνο / ινωδογόνο / φιμπρονεκτίνη), που μπορούν να χρησιμοποιηθούν ως ικριώματα σε εφαρμογές στον τομέα της μηχανικής των ιστών.
Συμβολή στη μελέτη για Εθνικό σχέδιο δράσης για τη Στοματική Υγεία
Authors: Αναστασίου-Λώλη Ασπασία
Published: November 2021

Η στοματική υγεία είναι πολύπλευρη Οι παράγοντες κινδύνου των στοματικών ασθενειών περιλαμβάνουν -τις ανθυγιεινές διατροφές (ιδιαίτερα εκείνες με υψηλή περιεκτικότητα σε πρόσθετα σάκχαρα), -τη χρήση καπνού και -το αλκοόλ. Οι στοματικές ασθένειες περιλαμβάνουν: • την τερηδόνα • την περιοδοντική νόσο • τον καρκίνο της στοματικής κοιλότητας • το HIV/AIDS • τη γάγγραινα • τις συγγενείς ανωμαλίες Στη χώρα μας παρατηρείται βελτίωση των δεικτών στοματικής υγείας την τελευταία εικοσαετία. και εμφανίζονται σημαντικές περιφερειακές ανισότητες στη στοματική υγεία.. Οι κυριότεροι παράγοντες που συμβάλλουν στην αναποτελεσματική λειτουργία είναι η έλλειψη εθνικής πολιτικής για τη στοματική υγεία και η αδράνεια στον τομέα της προαγωγής της στοματικής υγείας. Η Στοματική υγεία αποτελεί αναπόσπαστο μέρος της συνολικής υγείας όλων των ατόμων.Οι ασθένειες του στόματος βρίσκονται στην 4η θέση των πιο ακριβών στη θεραπεία νοσημάτων. Συνεπώς, το Σχέδιο Δράσης για τη Στοματική Υγεία αποτελεί μία αποδοτική στρατηγική για να μειωθεί το οικονομικό βάρος των ασθενειών του στόματος και για να προαχθεί η στοματική υγεία και η ποιότητα ζωής των πολιτών. Σκοπός της παρούσας μελέτης αποτέλεσε η απεικόνιση της κατάστασης της στοματικής υγείας ενός δείγματος του Ελληνικού πληθυσμού έτσι ώστε να συμβάλλει στο Εθνικό Σχέδιο Δράσης για τη Στοματική Υγεία, μια δράση στην οποία έχουν ήδη προχωρήσει άλλα Ευρωπαϊκά κράτη. Πραγματοποιήθηκαν αναλύσεις τόσο στο συνολικό δείγμα της μελέτης όσο και διαστρωματοποιημένες αναλύσεις ανά φύλο, υπηκοότητα και ηλικιακή ομάδα προκειμένου να διαπιστωθούν διαφορές στην κατάσταση της στοματικής υγείας ανάμεσα στις διαφορετικές ομάδες των συμμετεχόντων.Πιο συγκεκριμένα, τα μεγαλύτερα ποσοστά διάγνωσης αφορούσαν τη τερηδόνα (34,17%) και το οδοντικό απόστημα (19,92%). Εξίσου υψηλό ήταν και το ποσοστό των νοσημάτων που ομαδοποιήθηκαν ως «Άλλες βλάβες στόματος» (24,5%), ενώ το 20,34% των συμμετεχόντων επισκέφθηκε το οδοντιατρείο για ένα τυπικό οδοντικό έλεγχο. Καταγράφηκε στατιστικά σημαντική διαφορά μεταξύ των μέσων ηλικιών των συμμετεχόντων για 2 κατηγορίες διάγνωσης, το μόρφωμα χείλους (P-value<0,01) και τη περιστεφανίτιδα (P-value<0,01). Είναι εμφανές από την ανάλυση των αποτελεσμάτων της τερηδόνας και του οδοντικού αποστήματος ότι δεν υπάρχει συχνή οδοντική παρακολούθηση της στοματικής τους υγείας που οφείλεται κυρίως σε έλλειψη οικονομικών πόρων και έλλειψη κοινωνικοοικονομικού στάτους που επιδεινώθηκε κατά τη διάρκεια της οικονομικής κρίσης. Ακόμα, η μελέτη έδωσε τη δυνατότητα για μια αναλυτική χαρτογράφηση των οδοντικών προβλημάτων από τα οποία πάσχουν μόνιμοι κάτοικοι της Ηπείρου και, κυρίως, συγκεκριμένες κοινωνικές ομάδες, όπως οι γυναίκες, οι ηλικιωμένοι και οι αλλοδαποί – χάρις αυτό, θα διαμορφωθούν κατευθυντήριες οδηγίες για την οδοντική υγεία που, μετέπειτα, θα αξιοποιηθούν από φορείς της δημόσιας υγείας.
Το ευρωπαϊκό πανεπιστήμιο 1960-1980
Authors: Δημητρίου Ματθαίος
Published: November 2021

Κεντρικό ερευνητικό ερώτημα της παρούσας εργασίας είναι το πώς προσλαμβάνει το βρετανικό ακαδημαϊκό μυθιστόρημα τις σημαντικές εξελίξεις που συντελέστηκαν στο πανεπιστήμιο την εικοσαετία 1960-1980. Η διατριβή χωρίζεται σε δύο κύρια μέρη, με το κάθε μέρος να αποτελείται από δύο κεφάλαια. Το πρώτο μέρος της παρούσας ερευνητικής εργασίας εξετάζει το πανεπιστήμιο με αμιγώς επιστημονικό χαρακτήρα και αποτελεί τη βάση, τον «καμβά» πάνω στον οποίο θα στηριχθεί το ερευνητικό σκέλος του δεύτερου μέρους της εργασίας. Για το πρώτο μέρος της διατριβής χρησιμοποιήσαμε εκτεταμένη ξενόγλωσση βιβλιογραφία. Επιλέξαμε να μελετήσουμε το ευρωπαϊκό πανεπιστήμιο και, συγκεκριμένα, το πανεπιστήμιο στη Βρετανία, Γαλλία και Γερμανία.Στο πρώτο κεφάλαιο της εργασίας μελετάμε την εξέλιξη του πανεπιστημίου στη Γερμανία, Γαλλία και Βρετανία από τις αρχές του 19ου αι. έως τα τέλη της δεκαετίας του 1950.Το δεύτερο κεφάλαιο, το οποίο αποτελεί κεντρικό σημείο της παρούσας εργασίας, εξετάζει τις σημαντικές εξελίξεις που συντελέστηκαν στο πανεπιστήμιο στις τρεις προαναφερόμενες χώρες τη μεταπολεμική περίοδο, και συγκεκριμένα την εικοσαετία 1960-1980.Το δεύτερο μέρος της εργασίας εξετάζει το ακαδημαϊκό μυθιστόρημα. Εστιάσαμε στο βρετανικό πανεπιστημιακό μυθιστόρημα, γιατί είναι ιδίως βρετανικό λογοτεχνικό φαινόμενο, το οποίο δεν επεκτάθηκε σε άλλες ευρωπαϊκές χώρες. Στο τρίτο κεφάλαιο κάνουμε μια ιστορική αναδρομή στο συγκεκριμένο λογοτεχνικό είδος, στις προσπάθειες κατηγοριοποίησης, στον τόπο πλοκής και χρόνο έκδοσης των έργων, στους συγγραφείς που ασχολήθηκαν με το είδος και στο δυσφημιστικό τρόπο παρουσίασης των μορφωμένων. Στο τέταρτο κεφάλαιο -το οποίο αποτελεί και το ερευνητικό μέρος της διατριβής - προσπαθούμε να απαντήσουμε στο κεντρικό ερευνητικό ερώτημα της εργασίας: Πώς προσλαμβάνει το βρετανικό ακαδημαϊκό μυθιστόρημα τις σημαντικές εξελίξεις που συντελέστηκαν στο πανεπιστήμιο την εικοσαετία 1960-80; Εστιάζουμε σε επιλεγμένα βρετανικά ακαδημαϊκά μυθιστορήματα που αναφέρονται εκτενώς σε αυτές τις δύο δεκαετίες, τα οποία μελετάμε με βάση συγκεκριμένους άξονες που προέκυψαν από τη μελέτη στο δεύτερο κεφάλαιο της εικοσαετίας 1960-80. Για να διευρύνουμε το πεδίο της έρευνας προσθέσαμε δυο επιπλέον άξονες: τους πανεπιστημιακούς καθηγητές και τους φοιτητές. Η εργασία ολοκληρώνεται με τα συμπεράσματα στα οποία καταλήξαμε.
Εφαρμογές ανάδειξης και προβολής πολιτιστικών αγαθών σε εξωτερικό περιβάλλον
Authors: Τζίμα Σταυρούλα
Published: November 2021

Η προβολή και ανάδειξη των πολιτιστικών αγαθών αποτελεί ένα σημαντικό στάδιο στην αποτελεσματική διαχείριση της πολιτιστικής κληρονομιάς και οι τεχνολογίες ΤΠΕ μπορούν να συμβάλλουν σημαντικά στην κατεύθυνση αυτή. Η διερεύνηση της δυναμικής της ψηφιακής τεχνολογίας και κυρίως των έξυπνων κινητών συσκευών καθώς και της τεχνολογίας επαυξημένης πραγματικότητας στην ανάδειξη των πολλαπλών αξιών της πολιτιστικής κληρονομιάς συνόλων μνημείων πολιτιστικών αγαθών μη ευρέως διαδεδομένων ειδικά στην νέα γενιά αποτελεί το αντικείμενο της τρέχουσας διατριβής. Τα μνημεία αυτά συναντάμε σε διάφορες θέσεις, τόσο στο αστικό περιβάλλον, όσο και στο περιβάλλον της υπαίθρου και αποτελούν κομμάτι της ανεπίσημης ή επίσημης κληρονομιάς. Η διατριβή εστιάζει στις ευμετάβλητες συνθήκες του εξωτερικού περιβάλλοντος και σε πολιτιστικά αγαθά που δεν είναι ευρύτερα διαδεδομένα ειδικά στην νέα γενιά. Μέσω εφαρμογών στα πεδία της ψηφιακής αφήγησης, των παιχνιδιών και της επαυξημένης πραγματικότητας διερευνώνται οι παράγοντες υλοποίησης και διάχυσης, οι επιδράσεις, και η στάση και οι απόψεις των χρηστών, αξιοποιώντας έξυπνες, χαμηλού οικονομικού κόστους και διαδεδομένες στο ευρύ κοινό κινητές συσκευές. Η αξιολόγηση της τεχνολογίας και των εφαρμογών στηρίζεται στην ποιοτική μέθοδο έρευνας, η οποία προσφέρει την δυνατότητα να διερευνηθούν σε βάθος τα υπό μελέτη ζητήματα. Η συνολική μελέτη στηρίχθηκε σε μια σειρά από επιμέρους έρευνες, οι οποίες οργανώθηκαν και υλοποιήθηκαν σταδιακά, ανάλογα με τα ευρήματα και την εμπειρία που διαμορφώθηκε στην διάρκεια εκπόνησης της διατριβής. Τα κύρια ευρήματα της έρευνας ήταν η ανάγκη χρήσης υβριδικών τεχνικών στις εφαρμογές επαυξημένης πραγματικότητας στο εξωτερικό περιβάλλον, η αποδοχή και θετική στάση των χρηστών ως προς τις εφαρμογές και η αποτελεσματικότητα της ψηφιακής τεχνολογίας και των έξυπνων κινητών συσκευών στην ανάδειξη και προβολή των πολλαπλών αξιών των μη ευρέως διαδεδομένων πολιτιστικών αγαθών.
Αποτίμηση της σχετιζόμενης με την υγεία ποιότητας ζωής και του κόστους στην ελάχιστα επεμβατική χειρουργική σπονδυλικής στήλης
Authors: Μπαλάσκα Δήμητρα
Published: November 2021

Η οικονομική κρίση των τελευταίων ετών στην Ελλάδα, είχε ως αποτέλεσμα των περιορισμό των διαθέσιμων υγειονομικών πόρων γενικότερα. Η οικονομική αξιολόγηση, ως ένα εργαλείο των οικονομικών της υγείας, επιτρέπει τη βελτιστοποίηση του επιπέδου υγείας με το χαμηλότερο δυνατό κόστος. Η ανάλυση της ποιότητας ζωής και του κόστους των θεραπειών δίνει τη δυνατότητα στους ερευνητές να εξάγουν συμπεράσματα ικανά να οδηγήσουν σε ένα πιο αποτελεσματικό και πιο αποδοτικό σύστημα υγείας, με κύριο γνώμονα την καλύτερη κατανομή των πόρων.Η τεχνολογική επανάσταση της εποχής μας, οι κατακτήσεις της ιατρικής επιστήμης, αλλά και η άριστη κατάρτιση των σύγχρονων χειρουργών σπονδυλικής στήλης, προσδίδουν αίσθημα σιγουριάς στους ασθενείς, οι οποίοι πλέον προβαίνουν ευκολότερα σε αυτές τις -άλλοτε απαγορευτικές- χειρουργικές επεμβάσεις, με στόχο να βελτιώσουν την ποιότητα της ζωής τους. Οι παθήσεις της σπονδυλικής στήλης, ως μείζον πρόβλημα δημόσιας υγείας αλλά και ως βασικός παράγοντας επιβάρυνσης των υγειονομικών προϋπολογισμών δε θα μπορούσαν να αποτελούν εξαίρεση από την οικονομική αξιολόγηση.Αντικείμενο της παρούσας μελέτης είναι η αποτίμηση της ποιότητας ζωής και του κόστους της χειρουργικής επέμβασης που υποβλήθηκαν ασθενείς που έπασχαν από δισκοκήλη ή και σπονδυλολίσθηση, με την χρήση ερωτηματολογίου EQ-5D-5L.
Διερεύνηση της δομής του διαλείμματος με αναφορά στην παιγνιώδη δραστηριότητα
Authors: Πετρίδου Στυλιανή
Published: November 2021

Βασικός σκοπός της παρούσας μελέτης αποτελεί η ανίχνευση και η αποτύπωση των κατηγοριών παιγνιωδών και μη παιγνιωδών δραστηριοτήτων των μαθητών του δημοτικού σχολείου κατά το διάλειμμα, στους χώρους του σχολείου. Επίσης, βασική επιδίωξη είναι η καταγραφή των χαρακτηριστικών και της ποιότητας του χώρου μέσα στον οποίο δραστηριοποιήθηκαν τα παιδιά, καθώς και των διαφόρων παιδαγωγικών δράσεων που εφαρμόζουν οι εκάστοτε εφημερεύοντες εκπαιδευτικοί κατά τη διάρκεια του διαλείμματος. Η έρευνα έγινε με την μέθοδο της άμεσης, δομημένης και συστηματικής παρατήρησης, σε διάφορες περιοχές του ελληνικού χώρου από την ερευνήτρια αλλά και από εκπαιδευτικούς δημοτικών σχολείων, οι οποίοι είχαν εκπαιδευτεί από την ερευνήτρια και οι οποίοι εκτελούσαν χρέη παρατηρητή κατά την διάρκεια της εφημερίας τους. Παρατηρήθηκαν δύο ομάδες μαθητών: η πρώτη, αποτελούμενη από 120 παιδιά -60 αγόρια και 60 κορίτσια- που παρατηρήθηκε από την ερευνήτρια σε συνεργασία με τον εκπαιδευτικό της τάξης κάθε παρατηρούμενου παιδιού και η δεύτερη, αποτελούμενη από 218 μαθητές - 106 αγόρια και 112 κορίτσια που παρατηρήθηκε από 260 εκπαιδευτικούς -158 άνδρες και 102 γυναίκες. Το κάθε παιδί παρατηρήθηκε σε διάστημα μιας εβδομάδος πέντε φορές σε ένα από τα δύο πρώτα διαλείμματα του σχολείου. Συνολικά έγιναν 1139 παρατηρήσεις από την ερευνήτρια και 2036 από τους δασκάλους. Η διαδικασία της στατιστικής ανάλυσης των αποτελεσμάτων κατηγοριοποιήθηκε σε τέσσερις διακριτές ενότητες, προκειμένου να καταστεί περισσότερο εύλη-πτη. Η πρώτη ενότητα επικεντρώνεται στον έλεγχο της κανονικότητας της κατανο-μής των δεδομένων της έρευνας (Kolmogorov – Smirnov και Shapiro-Wilk, έλεγχος της ομοιογένειας/ανισοπληθίας με το Levene’s test). Η δεύτερη ενότητα επικεντρώ-νεται στον έλεγχο της αξιοπιστίας (Cronbach’ s alpha), στον έλεγχο συμφωνίας με-ταξύ Εκτιμητών (Cohen’s Cappa) και στην ενδοβαθμολογική αξιοπιστία αναφορικά με τις μεταβλητές της έρευνας (intra-observer Reliability). Η τρίτη ενότητα αφορά τις αναλύσεις των μετρήσεων περιγραφικής στατιστικής ενώ η τέταρτη στις αναλύσεις επαγωγικής στατιστικής που πραγματοποιήθηκαν.Τα ευρήματα της έρευνας έδειξαν ότι: α)τα παιδιά στο χρόνο του διαλείμματος εμφανίζουν παιγνιώδεις δραστηριότητες ως προς το λειτουργικό παιχνίδι, το παιχνίδι κανόνων, το δημιουργικό παιχνίδι, το παιχνίδι ρόλων και μη παιγνιώδεις δραστηριότητες β) υπάρχει διαφοροποίηση ως προς το φύλο και ως προς την τάξη φοίτησης στις εμφανιζόμενες παιγνιώδεις και μη παιγνιώδεις δραστηριότητες, γ) οι δάσκαλοι εφαρμόζουν παιδαγωγικές πρακτικές που δημιουργούν ένα ασφαλή, προσιτό, κατάλληλο και διασκεδαστικό περιβάλλον μέσα στο οποίο δρουν τα παιδιά, δ) οι χώροι των σχολικών αυλών στις οποίες παίζουν τα παιδιά είναι στην συντριπτική τους πλειοψηφία επαρκείς έως εξαιρετικοί ως προς την ευρυχωρία τους, την συντήρησή τους, την προστασία τους από καιρικές συνθήκες, αλλά υστερούν σε υλικοτεχνική υποδομή, οργάνωση, προσβασιμότητα σε άτομα Α.Μ.Ε.Α. και επικινδυνότητα.
Απόψεις και στάσεις εκπαιδευτικών και μαθητών - φοιτητών ως προς τη Θεατρική Αγωγή και τα καλλιτεχνικά μαθήματα με στόχο την ένταξή τους στο ελληνικό εκπαιδευτικό σύστημα
Authors: Τσιάκα Δήμητρα
Published: November 2021

Η παρούσα διατριβή με τίτλο «Απόψεις και στάσεις εκπαιδευτικών και μαθητών-φοιτητών ως προς τη Θεατρική Αγωγή και τα καλλιτεχνικά μαθήματα με στόχο την ένταξή τους στο ελληνικό εκπαιδευτικό σύστημα» είναι προϊόν της έρευνας της συγγραφέως στο πλαίσιο της εκπόνησης του διδακτορικού της στο Παιδαγωγικό Τμήμα Νηπιαγωγών, της Παιδαγωγικής Σχολής Φλώρινας, του Πανεπιστημίου Δυτικής Μακεδονίας.Στο Πρώτο Μέρος αντλούμε ερεθίσματα από τις πιο δημοφιλείς μεθόδους διδασκαλίας θεατρικών πρακτικών, όπως η Δραματοποίηση, το Θεατρικό Παιχνίδι, ο Αυτοσχεδιασμός, κ.ά., οι οποίες αποτελούν ένα εκπαιδευτικό εργαλείο που καλλιεργεί την σκέψη, την έκφραση και τη δημιουργικότητα όλων όσων εμπλέκονται στην εκπαιδευτική διαδικασία. Επίσης μέσα από τη μελέτη των Επιστημών που υπηρετούν ποικίλους εκπαιδευτικούς σκοπούς, προσπαθούμε να επιλύσουμε πρακτικά προβλήματα με γνώμονα όλα σχεδόν τα διδακτικά αντικείμενα, όπως η Γλώσσα, η Φυσική, η Δημιουργική Γραφή, βασιζόμενοι σε εργαστηριακά παιχνίδια δεξιοτήτων και αυτοσχεδιασμών. Οι θεατρικές τεχνικές εφαρμόστηκαν από την υπογράφουσα και συναδέλφους της σε όλα τα σχετικά μαθήματα, με στόχο να βοηθήσουν τους μαθητές να κατανοήσουν τον εαυτό τους και τον κοινωνικό περίγυρο. Πρόκειται για ασκήσεις συλλογικότητας, επικοινωνίας, φαντασίας, δημιουργικής έκφρασης, αλλά και βιωματικής αναπαράστασης όλων αυτών που διδάσκονται με βάση τα ήδη υπάρχοντα σχολικά βιβλία.Στο Δεύτερο Μέρος καταγράφουμε τα στατιστικά αποτελέσματα της έρευνας που προέκυψαν μέσα από τα ερωτηματολόγια τόσο των εκπαιδευτικών όσο και των φοιτητών /μαθητών. Δεδομένου ότι η καλλιέργεια της Τέχνης δεν ικανοποιείται όσο θα έπρεπε στις εκπαιδευτικές δομές, η άποψη τόσο των εκπαιδευτικών, όσο και των φοιτητών/ μαθητών μέσα από ερωτηματολόγια και Φύλλα Παρατήρησης κατέδειξε, ότι, στο σύγχρονο Σχολείο, η μάθηση μπορεί να γίνει ευκολότερη γι’ όλους μέσα από το Θέατρο. Η διδασκαλία γίνεται πολυ-αισθητηριακή και περιλαμβάνει πολλές αισθήσεις ταυτόχρονα: αφή, όραση, κίνηση και ήχο. Οι εκπαιδευτικοί, άλλωστε, φαίνονται πρόθυμοι να ακολουθήσουν εναλλακτικές στρατηγικές μάθησης, όπως είναι οι Θεατρικές τεχνικές στις αίθουσες διδασκαλίας και να εξυπηρετήσουν την παράδοση όλων των μαθημάτων ανεξαιρέτως με αυτόν τον τρόπο, αρκεί να είναι καλά εκπαιδευμένοι, εμπνευσμένοι, υποστηριζόμενοι από τη νομοθεσία προκειμένου να επιτευχθεί ο στόχος τους. Στο ίδιο Μέρος δίνονται επίσης τα συμπεράσματα και οι στατιστικοί πίνακες από όλη την έρευνα. Με βάση τα χαρακτηριστικά που δήλωσαν οι εκπαιδευτικοί και οι φοιτητές/μαθητές, διαμορφώθηκε το προφίλ του καλού εκπαιδευτικού.
Διερεύνηση, ανάπτυξη και αξιολόγηση τεχνικών διαχείρισης της θερμοκρασίας με στόχο την αύξηση του βαθμού απόδοσης και τη βελτίωση του οικολογικού αποτυπώματος των φωτοβολταϊκών συστημάτων
Authors: Σαββάκης Νικόλαος
Published: November 2021

Ο σκοπός της παρούσας διδακτορικής διατριβής εστιάζεται στη διερεύνηση, τον σχεδιασμό και την ανάπτυξη ικανών διατάξεων διαχείρισης της θερμοκρασίας λειτουργίας των φωτοβολταϊκών πλαισίων, μέσω των οποίων να διασφαλίζεται η διατήρηση υψηλής ενεργειακής και περιβαλλοντικής απόδοσης, μέχρι την ολοκλήρωση του κύκλου ωφέλιμης ζωής τους. H προτεινόμενη μέθοδος βασίζεται στη χρήση PCM ως εργαζόμενου ρευστού για την απαγωγή της θερμότητας από τα φωτοβολταϊκά πλαίσια και είναι ευρύτερα γνωστή με την ονομασία "σύστημα PV+PCM", καθότι ένα φωτοβολταϊκό πλαίσιο συνδυάζεται με έναν τύπο PCM, συνιστώντας μια ενιαία δομική οντότητα. Πρωταρχικό βήμα για την εξυπηρέτηση του σκοπού της παρούσας μελέτης αποτέλεσε η διαμόρφωση μιας γενικής μεθοδολογίας για τον σχεδιασμό συστημάτων τύπου PV+PCM, η οποία στηρίχθηκε στην κατάλληλη τροποποίηση προϋπάρχοντος θεωρητικού μοντέλου ενεργειακού ισοζυγίου και τον καθορισμό κριτηρίων εκλογής και εκτίμησης της αποτελεσματικής ποσότητας του χρησιμοποιούμενου PCM. Ακολούθως, μια εκτεταμένη και εντατική πειραματική διαδικασία σε συνθήκες πεδίου έλαβε χώρα σε δύο διακριτές φάσεις, και επί διαφορετικών πειραματικών διατάξεων, για την κατανόηση των βασικών λειτουργικών πτυχών της προτεινόμενης μεθόδου (π.χ. εποχικότητα, αποτελεσματικότητα, αξιοπιστία, κ.α.). Τα ληφθέντα αποτελέσματα απέδειξαν οτι η ένταξη της προτεινόμενης διάταξης παθητικής ψύξης (με χρήση PCM) σε ένα φωτοβολταϊκό πλαίσιο δύναται να συμβάλλει ουσιαστικά για την μείωση της θερμοκρασίας λειτουργίας του (έως και 26,1 °C) και την ενίσχυση της ενεργειακής του απόδοσης (έως και 5,9%), αναβαθμίζοντας ταυτοχρονα το συνολικό περιβαλλοντικό αποτύπωμα του.
Συγχωνεύσεις και εξαγορές ελληνικών τραπεζών
Authors: Σούτσας Απόστολος
Published: November 2021

Η παρούσα διατριβή εξετάζει την επίδραση της ενοποίησης των Ελληνικών Τραπεζικών Ιδρυμάτων στον πλούτο των μετόχων τους. Ειδικότερα, εξετάζεται η βραχυπρόθεσμη αντίδραση της αγοράς μετά από ανακοινώσεις τραπεζικών Συγχωνεύσεων και Εξαγορών (Σ&Ε) και παράλληλα εντοπίζονται οι προσδιοριστικοί παράγοντες που συμβάλουν στη δημιουργία μετοχικού πλούτου. Πρόσθετα ζητήματα που εξετάζονται είναι η επίδραση της ανακοίνωσης των Σ&Ε στη χρηματιστηριακή τιμή των ανταγωνιστών και η επίδραση της πληροφόρησης της ολοκλήρωσης (επίσημη ανακοίνωση στον ημερήσιο και περιοδικό Τύπο για την ολοκλήρωση της συφωνίας). Τέλος, αναλoγιζόμενοι τις θεμελιώδεις διαφορές ανάμεσα στις παραδοσιακές Σ&Ε και στις Σ&Ε που πραγματοποιήθηκαν με γνώμονα την εξυγίανση προβληματικών ιδρυμάτων και την σταθεροποίηση και προληπτική προστασία της ελληνικής οικονομίας, η διατριβή εξετάζει ως διακριτό δείγμα όλες τις συμφωνίες που ολοκληρώθηκαν με την αρωγή των ρυθμιστικών αρχών. Σε γενικές γραμμές, τα αποτελέσματα δείχνουν ότι, οι εξαγοράζουσες σπανίως επωφελούνται απο την διαδικασία ενοποίησης, οι εξαγοραζόμενες καταγράφουν σημαντικές υπεραποδόσεις, ενώ οι ανταγωνιστές των εξαγοράζουσων κατά κανόνα αντιδρούν αρνητικά στις συμφωνίες που δε μετέχουν. Επιπροσθετα, η διατριβή βρίσκει πως οι ανακοινώσεις των Σ&Ε εξυγίανσης οδήγησαν στη καταστροφή της μετοχικής αξίας των ιδρυμάτων. Η πολυμεταβλητή ανάλυση των υπεραποδόσεων δείχνει πως θετικές αποδόσεις επιτυγχάνονται απο ιδρύματα με υψηλή κερδοφορία και μικρό βαθμό μόχλευσης τα οποία προχωρούν σε εγχώριες συμφωνίες εντός του τραπεζικού κλάδου.
Πρωτεομική ανάλυση καρδιαγγειακών ασθενών σε σχέση με το κλάσμα εξώθησης
Authors: Γκόγκος Αναστάσιος
Published: November 2021

Η έκπτωση της λειτουργία της αριστερής κοιλίας επηρεάζει την ποιότητα ζωής και την επιβίωση των ασθενών με καρδιαγγειακά νοσήματα. Ο σκοπός της μελέτης είναι η διερεύνηση της σχέσης της δυσλειτουργίας της αριστερής κοιλίας με την πρωτεΐνη ICAM-1 του πλάσματος αίματος στους ασθενείς με στεφανιαία νόσο. Συμπεριληφθήκαν 89 ασθενείς με στεφανιαία νόσο: 68 ασθενείς με φυσιολογικό κλάσμα εξωθήσεως (KE) της αριστερής κοιλίας (KE≥50%) και 21 ασθενείς με επηρεαζόμενο KE (KE<50%). Τα δημογραφικά χαρακτηριστικά των δύο ομάδων δεν διέφεραν μεταξύ τους (φύλο, ηλικία, ΒΜΙ). Τα επίπεδα της ICAM-1 στο πλάσμα του αίματος ήταν υψηλότερη στους ασθενείς με ΚΕ<50% από ότι στους ασθενείς με ΚΕ≥50%. Η πρωτεΐνη ICAM-1 θα μπορούσε να χαρακτηρίζει την δυσλειτουργία της αριστερής κοιλίας στους ασθενείς με στεφανιαία νόσο.
Η επίδραση των παραγόντων του περιβάλλοντος στην άσκηση
Authors: Μισαηλίδη Μαρία
Published: November 2021

Σκοπός αυτής της Διατριβής είναι να μελετήσει την επίδραση ενός συνόλου παραγόντων ως προς τις θερμορυθμιστικές και αντιληπτικές ανταποκρίσεις των παιδιών κατά την άσκηση. Για το σκοπό αυτό πραγματοποιήθηκαν 3 έρευνες, δύο εργαστηριακές και μία πεδίου. Σε δύο μελέτες διερευνήθηκε η επίδραση της ηλικίας, της φυσικής κατάστασης, του σωματικού λίπους και της επιφάνειας σώματος ως προς τη θερμορυθμιστικές και αντιληπτικές ανταποκρίσεις των παιδιών σε συνθήκες αυξημένου θερμικού φορτίου και σε μία μελέτη εκτιμήθηκε η αποτελεσματικότητα μια τεχνικής παρέμβασης, της πρόψυξης της κεφαλής - λαιμού, ως προς τη μείωση του φυσιολογικού και αντιληπτικού θερμικού φορτίου και τη βελτίωση της απόδοσης σε έφηβους αθλητές του τένις. Μελετώντας ένα σύνολο 304 παιδιών συμπεραίνεται ότι η ηλικία και η φυσική κατάσταση επηρεάζουν σημαντικά τον ρυθμό εφίδρωσης όλου του σώματος ερμηνεύοντας το 18,8% της μεταβλητότητά του. Συγκεκριμένα ο ρυθμός εφίδρωσης όλου του σώματος δεν παρουσιάζει κάποια σημαντική εξέλιξη από την ηλικία 9-13 ετών ωστόσο αυξάνεται ραγδαία μέχρι την ηλικία των 14 ετών όπου και παραμένει σε υψηλά επίπεδα έως και την ηλικία των 17 ετών. Επίσης τα παιδιά με καλύτερη φυσική κατάσταση βρέθηκε ότι έχουν και υψηλότερο ρυθμό εφίδρωση, επιβεβαιώνοντας τη θετική επίδραση της φυσικής κατάστασης ως προς τη θερμορυθμιστική ανταπόκριση του οργανισμού. Το σωματικό λίπος και η επιφάνεια σώματος δεν προκάλεσαν σημαντικές διαφορές στις θερμορυθμιστικές και αντιληπτικές ανταποκρίσεις των εφήβων κατά την έκθεσή τους σε θερμικό φορτίο. Ωστόσο ο ρυθμός εφίδρωσης σε τοπικό επίπεδο (τραπεζοειδής μυς) επηρεάζεται σημαντικά από το σωματικό λίπος και την επιφάνεια σώματος. Στη συνέχεια, λαμβάνοντας υπόψη ότι το 1/3 των αγώνων της Διεθνούς Ομοσπονδίας Τένις Νέων πραγματοποιούνται σε θερμές ή πολύ θερμές περιβαλλοντικές συνθήκες, εφαρμόζοντας μια τεχνική παρέμβασης, την πρόψυξη της κεφαλής - λαιμού, βρέθηκε ότι ίσως προκαλείται βελτίωση της φυσιολογικής και αντιληπτικής θερμικής καταπόνησης των εφήβων αθλητών του τένις, καθώς μειώνονται η θερμοκρασία της επιφάνειας σώματος, οι δείκτες της θερμικής αίσθησης, θερμικής άνεσης και της υποκειμενικής αίσθησης της κόπωσης, που οδηγεί σε μικρή προς μέτρια βελτίωση της απόδοσης.
Επίδραση του μεγέθους και της στοιχειομετρίας των ιόντων στην τροχιακή και μαγνητική τάξη σε ενώσεις τύπου περοβσκίτη του Mn
Authors: Γεωργαλάς Κωνσταντίνος
Published: November 2021

Στους περοβσκίτες του Mn το φαινόμενο της κολοσσιαίας μαγνητοαντίστασης (Colossal Magnetoresistance-CMR), περιλαμβάνει μία πολύπλοκη σύζευξη ανάμεσα στους βαθμούς ελευθερίας φορτίου, τροχιακών και ιδιοστροφορμών των μαγνητικών ιόντων του Mn. Η ισχυρή σύζευξη ηλεκτρονίου-φωνονίου και η συσχέτισή της με τις δυναμικές παραμορφώσεις J-T του πλέγματος θα μπορούσαν να συμβάλλουν στη μικροσκοπική ερμηνεία του φαινομένου της CMR. Οι περοβσκίτες του Mn του τύπου LaMn1-xBxO3 (B: μέταλλο μεταπτώσεως όσο και άλλο μεταλλοειδές στοιχείο) αποτελούν ιδανικά συστήματα για να μελετηθεί η στενή σχέση που διέπει τη συλλογική J-T παραμόρφωση του πλέγματος, τις μαγνητικές αλληλεπιδράσεις διπλής ανταλλαγής (Double Exchange-DE) και υπερανταλλαγής (Superexchange-SE) και τον τροχιακό εκφυλισμό.Στην παρούσα εργασία πραγματοποιείται για πρώτη φορά θερμοδυναμική μελέτη της μετάβασης Jahn-Teller (J-T) (η οποία εξαρτάται από την σύζευξη ηλεκτρονίου-φωνονίου) σε ενώσεις LaMn1-xBxO3 και διερευνάται η φύση των έμμεσων SE ή DE αλληλεπιδράσεων ανάμεσα στα ιόντα Mn3+, Mn4+, Cr3+, Fe3+ και Ga3+. Σκοπός της παρούσας εργασίας είναι να φανερωθεί η ισχυρή συσχέτιση μεταξύ τροχιακής και μαγνητικής τάξης στις ενώσεις LaMn1-xCrxO3, LaMn1-xFexO3, LaMn1-xGaxO3 και LaMn1-xCrxO3+δ, υπό την επίδραση της μεταβολής της μέσης ιοντικής ακτίνας στη θέση Β του πλέγματος, και του παράγοντα μη στοιχειομετρίας του O2, δ.Συμπεραίνεται, ότι σε χαμηλότερες συγκεντρώσεις προσμίξεων, x, αποδυναμώνονται πλήρως οι συσχετίσεις των τοπικών J-T παραμορφώσεων του πλέγματος, ενώ σε υψηλότερες συγκεντρώσεις προσμίξεων, x, πραγματοποιείται η εγκατάσταση των ισότροπων SE-FM Mn3+-Mn3+ αλληλεπιδράσεων και της «Ψευδοκυβικής» φάσης. Η εξασθένιση της συλλογικής παραμόρφωσης J-T φαίνεται να επηρεάζεται εκτός από την και από τη φύση των αλληλεπιδράσεων των ιδιοστροφορμών των Cr3+, Fe3+, Ga3+ με τα Mn3+, ενώ πιθανόν η αλληλεπίδραση Mn3+-Cr3+ δεν είναι DE. Εν γένει αναδεικνύεται η ισχυρή σύζευξη της τροχιακής και μαγνητικής τάξης στις εν λόγω ενώσεις.
Μελέτη των ασταθειών και διακυμάνσεων βασικών ατμοσφαιρικών παραμέτρων, τόσο στο έδαφος όσο και στα διάφορα ατμοσφαιρικά ύψη
Authors: Ευσταθίου Μαρία
Published: November 2021

Η παρούσα διατριβή, με θέμα «Μελέτη των ασταθειών και διακυμάνσεων βασικών ατμοσφαιρικών παραμέτρων, τόσο στο έδαφος όσο και στα διάφορα ατμοσφαιρικά ύψη», υιοθετεί μια διεπιστημονική προσέγγιση, καθώς χρησιμοποιεί σύγχρονες μεθόδους Στατιστικής σε συνδυασμό με Μαθηματικά, στη μελέτη της Φυσικής της ατμόσφαιρας. Πιο συγκεκριμένα, εφαρμόζει συμβατικές αλλά και σύγχρονες μεθόδους Στατιστικής στις χρονοσειρές φυσικοχημικών παραμέτρων, προκειμένου να μελετήσει και να ερμηνεύσει τις αστάθειες και διακυμάνσεις της ατμόσφαιρας. Οι μη-γραμμικοί νόμοι της Φυσικής, που διέπουν τα ατμοσφαιρικά φαινόμενα, δημιουργούν στις περισσότερες φυσικοχημικές παραμέτρους το χαρακτηριστικό της μηστασιμότητας, που σημαίνει ότι η μέση τιμή τους, η διασπορά τους και οι συναρτήσεις αυτοσυσχέτισης μεταβάλλονται με το χρόνο. Το χαρακτηριστικό αυτό προκαλεί συχνά την ανίχνευση πλασματικών αυτοομοιοτήτων στις χρονοσειρές των διαφόρων μεταβλητών, αποκρύπτοντας τις πραγματικές εσωτερικές δυναμικές τους ιδιότητες, όπως για παράδειγμα τις μεγάλου και μικρού εύρους συσχετίσεις. Οι συμβατικές μέθοδοι (όπως φασματική ανάλυση, συνάρτηση αυτοσυσχέτισης κ.α.) αδυνατούν να αποφύγουν τέτοιου είδους πλασματικές αυτοομοιότητες και κατ' επέκταση αδυνατούν να ανιχνεύσουν συσχετίσεις απεριοδικής φύσεως. Πρόσφατες μελέτες (στο χώρο της έρευνας) ανέπτυξαν νέες τεχνικές, που δύνανται να εξαλείψουν συστηματικά τις πηγές μη-στασιμότητας (π.χ. τάσεις, περιοδικότητες κ.λ.π) από τις μη-στάσιμες χρονοσειρές και να αναδείξουν τις εσωτερικές δυναμικές τους ιδιότητες, που συχνά αποκρύπτονται από τέτοια αίτια. Οι σημαντικότερες από τις τεχνικές αυτές είναι: 1) η Ανάλυση Ανακλιμακούμενου Εύρους (Rescaled Range Analysis-R/S), που είναι η πρώτη τεχνική που αναπτύχθηκε, 2) η Τεχνική του Κυματοδηγού (Wavelet Technique-WT), που θεωρείται πρόσφατη τεχνική και 3) η Ανάλυση Κύμανσης με Εξαγωγή Τάσης (Detrended Fluctuation Analysis-DFA). Η τελευταία τεχνική, η DFA, φαίνεται να δίνει τα πιο αξιόπιστα αποτελέσματα σε σχέση με τις υπόλοιπες μεθόδους και έχει ήδη αποδείξει τη μέγιστη χρησιμότητά της στις Οικονομικές Επιστήμες, στη Φυσική, στη Γεωλογία, στη Βιολογία κ.α., καθώς ανιχνεύει με μεγαλύτερη «Στατιστική ακρίβεια» τις αστάθειες και διακυμάνσεις της μελετούμενων μεταβλητών. Με αυτό το δεδομένο, η παρούσα διατριβή εστιάζει στη χρήση της μεθόδου DFA και μελετά τις εσωτερικές δυναμικές ιδιότητες της ατμόσφαιρας στα διάφορα ύψη.
Το Μινωικό και το Μοντέρνο
Authors: Νοδαράκη Μαρία
Published: November 2021

Στις αρχές του 20ου αιώνα ο Αrthur Evans στο νησί της Κρήτης έφερε στο φως εντυπωσιακά αρχαιολογικά κατάλοιπα πάνω στα οποία στήριξε το όραμά του για έναν νέο προϊστορικό πολιτισμό, τον οποίο ονόμασε μινωικό. Κάποια από τα χαρακτηριστικά του, τα οποία προσομοίαζαν τις σύγχρονες καλλιτεχνικές τάσεις καθώς και η τοποθέτηση του σε ένα κομβικό γεωγραφικά και ιστορικά σημείο, μεταξύ Δύσης και Ανατολής, μεταξύ των προϊστορικών ανατολικών πολιτισμών και της κλασικής Ελλάδας, συνέκλιναν με τις προσδοκίες της πρωτοπορίας, η οποία εκείνη την περίοδο έκανε μια καινούρια αρχή, προχωρώντας στο Μοντέρνο κίνημα με διάθεση ρήξης με το άμεσο παρελθόν. Η συνθήκη αυτή αποτέλεσε την αφορμή της παρούσας διατριβής, η οποία διερευνά την αλληλεπίδραση του Μοντέρνου με το Μινωικό κατά την περίοδο του Μεσοπολέμου. Η διερεύνηση αυτής της σχέσης ξεκινά από τη Δύση, συνεχίζεται στην Ελλάδα και το κέντρο- πρωτεύουσα Αθήνα και καταλήγει στην Κρήτη, όπου το μινωικό συνέβαλε στη διαμόρφωση της αρχιτεκτονικής της νεωτερικότητας στον Μεσοπόλεμο. Στη Δύση ο μινωικός πολιτισμός αποτέλεσε αγαπημένο θέμα των πρωτοποριακών καλλιτεχνικών περιοδικών, τα οποία αναζητώντας τις αρχέγονες καταβολές του Μοντερνισμού, παρουσίαζαν συμπτώσεις της Μοντέρνας τέχνης με την αρχαία. Έτσι, η μινωική τέχνη σύντομα βρέθηκε μέσα στις σελίδες των περιοδικών δίπλα σε Μοντέρνα έργα, επιβεβαιώνοντας την παρουσία διαχρονικών αρχών σε κάθε αρμονική δημιουργία ανεξαρτήτως τόπου και χρόνου. Παράλληλα, τροφοδότησε την καλλιτεχνική έκφραση σε όλες τις μορφές της. Μινώταυροι, ιέρειες με φίδια, πολύχρωμα μοτίβα, διπλοί πέλεκεις, κέρατα καθοσιώσεως, κίονες με μείωση γέμισαν τους ζωγραφικούς καμβάδες, τις θεατρικές σκηνές, τις σελίδες των βιβλίων, αλλά και το δομημένο περιβάλλον. Στην Ελλάδα, στο πνευματικό και αισθητικό της κέντρο, την πρωτεύουσα Αθήνα εκείνη την περίοδο υπό την πίεση πολιτικών, οικονομικών και κοινωνικών καταστάσεων, η πρωτοπορία στράφηκε στο δυτικό παράδειγμα απορρίπτοντας τον ακαδημαϊσμό και αγωνιώντας για μια τέχνη και αρχιτεκτονική ελληνική, αλλά και Μοντέρνα. Η στροφή προς τον μινωικό πολιτισμό, που ήταν ενταγμένος πλέον στη συνέχεια της ελληνικής παράδοσης, αλλά και διαφοροποιημένος από την κλασική αρχαιότητα, συνέβαλε θετικά προς αυτή την κατεύθυνση. Η Κρήτη, έπειτα από μια περίοδο έντονων πολιτικών αναταραχών, βίωνε μεσοπολεμικά το αίτημα για εκσυγχρονισμό, ως περιφέρεια του ελληνικού κράτους, και παράλληλα την ανάγκη για συγκρότηση της τοπικής ταυτότητας. Η αλληλεπίδραση του Μοντέρνου με το μινωικό, του διεθνούς με το τοπικό, χαρακτηρίζει την αρχιτεκτονική της, η οποία άλλοτε επιστρέφει στο μινωικό παρελθόν με αναβιώσεις του μινωικού ρυθμού, άλλοτε το απορρίπτει υιοθετώντας τις διεθνείς τάσεις μέσω των κτιρίων κοινωνικής πρόνοιας και εκπαίδευσης και άλλοτε συνδιαλέγεται με αυτό, όπως στην περίπτωση του Αρχαιολογικού Μουσείου Ηρακλείου. Οι διαφορετικές αυτές στάσεις απέναντι στο μινωικό παρελθόν, ως απόρροια πολιτικών και κοινωνικών επιλογών, αποδεικνύουν τη συμβολή του μινωικού στον εκσυγχρονισμό της δημόσιας κρητικής αρχιτεκτονικής και επιβεβαιώνουν τη σχέση της Μοντέρνας αρχιτεκτονικής με την ιστορία.
Χαρτογράφηση της γλωσσικής ποικιλίας της Λέσβου
Authors: Αλεξέλλη Βασιλεία
Published: November 2021

Στόχος της διατριβής είναι η εξέταση της γλωσσικής ποικιλίας που χαρακτηρίζει συγχρονικά τη διάλεκτο της Λέσβου, καθώς και η αποτύπωσή της με τη μέθοδο της ηλεκτρονικής χαρτογράφησης. Η ηλεκτρονική γλωσσική χαρτογράφηση αποτελεί ένα ιδιαίτερα αναπτυγμένο ερευνητικό πεδίο στο εξωτερικό, ωστόσο, στην Ελλάδα, η δημιουργία του Ηλεκτρονικού Γλωσσικού Άτλαντα της Λέσβου (ΗΓΑΛ) αποτελεί την πρώτη αντίστοιχη προσπάθεια. Ο ΗΓΑΛ είναι διαθέσιμος στην Ελληνική και στην Αγγλική και οι χρήστες έχουν ελεύθερη πρόσβαση σε αυτόν, μέσω του διαδικτύου, από το σύνδεσμο http://lesvos.lmgd.philology.upatras.gr. Η υλοποίησή του ξεκίνησε το 2010 μέσω του ερευνητικού προγράμματος «Καταγραφή, μελέτη και χαρτογράφηση των ιδιωμάτων της Λέσβου» με επιστημονική υπεύθυνη την Καθηγήτρια Αγγελική Ράλλη. Μέσω της παρούσας διατριβής, ο ΗΓΑΛ εμπλουτίστηκε με νέα γλωσσικά δεδομένα τα οποία κατανέμονται στα επίπεδα γλωσσολογικής ανάλυσης της φωνολογίας, της μορφολογίας, της μορφοφωνολογίας, της μορφοσύνταξης και του λεξιλογίου. Συνολικά εξετάζονται 113 γλωσσικά στοιχεία τα οποία αντιστοιχούν σε 113 χάρτες. Τα δεδομένα προέρχονται από πρωτογενείς και δευτερογενείς πηγές σχετικά με τη διάλεκτο και η παρουσία τους ελέγχθηκε, μέσω έρευνας πεδίου, σε 78 χωριά της Λέσβου. Το μέσο για τη διερεύνηση της ποικιλίας και ετερογένειας που παρουσιάζουν αποτέλεσε ένα ειδικά διαμορφωμένο διαλεκτικό ερωτηματολόγιο. Τα αποτελέσματα της έρευνας βασίστηκαν στις απαντήσεις που έδωσαν συνολικά 746 πληροφορητές, φυσικοί ομιλητές της Λεσβιακής και μόνιμοι κάτοικοι των υπό εξέταση περιοχών, άνω των 60 ετών, με χαμηλό επίπεδο μόρφωσης.
Essays on contemporary patronage
Authors: Παπαϊωάννου Γεώργιος
Published: November 2021

Η διδακτορική διατριβή αποτελείται από τρία επιστημονικά δοκίμια που ερευνούν διαφορετικά φάσματα του φαινομένου των πελατειακών σχέσεων στην δημόσια διοίκηση. Συγκεκριμένα ερευνώ τον πολιτικό παρεμβατισμό στην επιλογή και προώθηση εργαζομένων στον δημόσιο τομέα. Στο πρώτο δοκίμιο, αναλύω τον μηχανισμό προέλευσης των πελατειακών σχέσεων με την συσχέτιση της έντασης βάσει του βαθμού αποκέντρωσης στην πολιτική διοίκηση που επικράτησε κατά την διάρκεια της ανεξαρτησίας κάθε αναγνωρισμένης χώρας. Στο δεύτερο δοκίμιο εξετάζω τις επιπτώσεις έντονης πελατειακής επιλογής με μη αξιοκρατικούς όρους στα στατιστικά τμήματα των χωρών και την ποιότητα των παραγόμενων στατιστικών δεδομένων που αποστέλλει σε διεθνείς στατιστικούς καταλόγους. Στο τρίτο δοκίμιο πραγματοποιώ ποιοτική έρευνα μέσω συνεντεύξεων σε πρόσωπα ενδιαφέροντος στην Ελλάδα, όπου και ερμηνεύω την συσχέτιση της οικονομικής κρίσης και των πολιτικών λιτότητας με την ένταση και την έκταση του φαινομένου της πολιτικής επιλογής προσωπικού σε δομές του δημόσιου τομέα.